​Den midlertidige forskriften regjeringen har vedtatt, er omtalt på deres nettsider.



Den skal sørge for at Forsvaret skal kunne forflytte seg uhindret i Norge for å gjennomføre ordre eller oppdrag knyttet til operasjoner, beredskap, krisehåndtering eller styrkeproduksjon.



Har du tips eller innspill til denne eller andre saker? Send oss en e-post på [email protected].



Forskriften vil gå foran lokale forskrifter, for eksempel de som er vedtatt av enkelte kommuner.



– Det betyr for eksempel at kommuner eller andre ikke kan pålegge vårt personell å følge lokale karantenebestemmelser. På den måten sikrer vi at Forsvaret kan fortsette å løse oppdragene sine, sier forsvarsminister Frank Bakke-Jensen.



I forskriften, som Forsvarets forum har lest, vises det til at landets 350 kommuner har myndighet, på nærmere vilkår, å hindre innreise, utreise, gjennomfart og mer i kommunen.

– I teorien åpner bestemmelsen for at en kommune kan stenge en militærleir eller en militær flystasjon dersom kommunen anser det som et smittevernmessig nødvendig tiltak, heter det i forskriften.

Forsvarsdepartementets pressevakt utdyper overfor Forsvarets forum at begrensningene noen kommuner har innført, har skapt noen utfordringer som de tror at kan løses nå.

Fikk du med deg denne? 37 soldater fra Sør-Norge satt i to ukers karantene i nedlagte Åsegarden leir.

– Det betyr ikke at du kan gjør hva som helst så lenge du er i uniform, men det handler om å gi Forsvaret en mulighet til å løse oppdragene det får, sier seniorrådgiver i Forsvarsdepartementet, Lars Gjemble.



Forskriften er hjemlet i Koronalovens § 2. Forskriften trer i kraft én dag etter at Stortinget har fått den skriftlig meddelt, med mindre Stortinget opphever forskriften, skriver regjeringen.



– Grunnet sakens hastepreg, at kommunale vedtekter allerede har fått betydelige konsekvenser for Forsvarets operative virksomhet, har det ikke vært praktisk gjennomførlig å sende forskriften på alminnelig høring, heter det dokumentet.

Justis- og beredskapsdepartementet har samtykket til at forskriften fremmes for Kongen i statsråd.

Visste du at Forsvarets forum sender ut nyhetsbrev med de viktigste forsvarsnyhetene hver morgen? Du kan melde deg på her.

